**My, primárni pediatri sme boli v posledných týždňoch svedkami neospravedlniteľnej nekompetentnosti a ľahostajnosti predstaviteľov zákonodarnej moci, ktorí neprejavili ani len ochotu otvoriť schôdzu k potrebným opatreniam ku stabilizácii ambulantného pediatrického sektora.**

Viac ako polovica zvolených poslancov sa rozhodla nechať pediatrov samých, bez pomoci. Vážime si a ďakujeme za dôveru všetkým poslankyniam a poslancom, ktorí nás podporili a chceli diskutovať o návrhoch, ktoré do NR SR predložila vláda a minister zdravotníctva. Boli to odborné (nie politické) návrhy, ktoré prešli niekoľko mesačnou diskusiou zo strany širokej odbornej verejnosti.

Boli sme vypočutí a podporení zo strany ministerstva zdravotníctva, aj vlády SR, žiaľ v parlamente sme nenašli podporu ani len diskutovať.

Aby ste sa aj vy v nadchádzajúcich voľbách mohli informovane rozhodnúť, súčasťou tohto vyjadrenia je menný zoznam poslancov, ktorí sa Vám rozhodli nepomôcť. Nepomôcť tým, že sa ani nesnažili riešiť kritickú situáciu nás, primárnych pediatrov, ktorí sa starajú o zdravie Vašich detí. **Rodičia a starí rodičia, vo voľbách sa rozhodujte aj na základe toho, ako kto pristupoval k tak dôležitej otázke ako zachovanie zdravotnej starostlivosti o deti. Priložený zoznam odráža nevôľu sa čo len zaoberať týmto veľkým problémom.**

Čo teda ďalej spravíme? Vyzývame ďalšieho ministra zdravotníctva, aby bez otáľania predložil do parlamentu pripravený balík opatrení na stabilizáciu primárnej pediatrie. A nejde „len“ o mínus dve hodiny v APS, na ktoré sa celá táto problematika zúžila. Upozorňujeme, že:

* nie sme ochotní naďalej tolerovať nútenosť našej práce v APS, ktorú nám prikazuje zákon počas víkendov a sviatkov v rozsahu 15 hodín a počas pracovných dní v priamej nadväznosti na naše ordinačné hodiny bez zákonnej možnosti čerpania primeraného voľna a to za zákonom stanovenú neadekvátnu mzdu,
* nie sme ochotní tolerovať nadčasovú prácu, ktorá sa nám nezarátava do odpracovaných hodín,
* nie sme ochotní tolerovať fakt, že v realite nemôžeme čerpať PN, OČR či voľno na povinné vzdelávanie,
* nie sme ochotní znášať neubúdajúcu byrokratickú záťaž,
* nie sme ochotní naďalej riskovať, že do takýchto podmienok nebudú mať záujem prichádzať noví kolegovia a o deti, o ktoré sa s láskou staráme, sa nebude mať kto viac postarať,
* nie sme ochotní naďalej kompenzovať nezáujem kompetentných o zachovanie optimálnej zdravotnej starostlivosti o deti na úkor našich fyzických a psychických síl.

Toto sú ľudia, ktorým nezáleží na pediatroch a teda ani starostlivosti, ktorá je Vašim deťom poskytovaná:

Zoznam poslancov, ktorí sa neprezentovali na mimoriadnej schôdzi parlamentu NR SR o zmenách zákona o primárnych pediatroch zo dňa 8.9.2023

|  |  |
| --- | --- |
| 1. Beluský Martin 2. Borguľa Martin 3. Brisudová Martina 4. Čekovský Kristián 5. Ďurica Ondrej 6. Kočiš Eduard 7. Kotleba Marek 8. Krošlák Ján 9. Krupa Peter 10. Kuffa Filip 11. Kuffa Štefan 12. Mazurek Milan 13. Medvecký Andrej 14. Mičovský Ján 15. Mizík Stanislav 16. Naď Jaroslav 17. Pellegrini Peter 18. Puci Robert 19. Schlosár Rastislav 20. Stančík Andrej 21. Suja Miroslav 22. Sulanová Magdaléna 23. Šeliga Juraj 24. Šutaj Eštok Matúš 25. Tabák Romana 26. Taraba Tomáš 27. Urban Miroslav 28. Vorobelová Slavena 29. Drábiková Lucia 30. Fecko Martin 31. Horváthová Eva 32. Krajčí Marek 33. Marcinčin Radovan 34. Matovič Igor 35. Ňarjaš Erik 36. Pollák Peter 37. Szöllös Ján 38. Šudík Tomáš 39. Záborská Anna 40. Holý Štefan 41. Krajčír Ľuboš 42. Krištúfková Petra 43. Pčolinský Peter 44. Baláž Vladimír 45. Baška Jaroslav | 1. Blaha Ľuboš 2. Blanár Juraj 3. Faič Vladimír 4. Fico Róbert 5. Galis Dušan 6. Habánik Jozef 7. Hambálek Augustín 8. Jarjabek Dušan 9. Kamenický Ladislav 10. Kéry Marián 11. Kondrót Maroš 12. Kubánek Stanislav 13. Muňko Dušan 14. Nemky Martin 15. Podmanický Ján 16. Richter Ján 17. Saloň Marián 18. Stredák Anton 19. Susko Boris 20. Šuca Peter 21. Takáč Richard 22. Valocký Jozef 23. Vaľová Jana 24. Vážny Ľubomír 25. Zahorčák Viliam 26. Antal Marek 27. Baránik Alojz 28. Bittó Cigániková Jana 29. Cmorej Peter 30. Dostál Ondrej 31. Galek Karol 32. Gröhling Branislav 33. Halgašová Jarmila 34. Hattas Marek 35. Kolíková Mária 36. Krúpa Juraj 37. Ledecký Vladimír 38. Lehotský Tomáš 39. Marcinková Vladimíra 40. Oravec Ján 41. Osuský Peter 42. Sulík Richard 43. Viskupič Marián 44. Zemanová Anna |